Diari Oficial de la Generalitat Valenciana


Sumari del DOGV 4262, del 03-06-2002 (2002/5339)

Notificació al senyor José Escrich Belenguer. Expedient número SP-5997/1998.
----------------------------------------------------------------------------

### Dades del document

Número de DOGV
:   4262

Data del DOGV
:   03-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5339


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor José Escrich Belenguer. Expedient número SP-5997/1998. [2002/F5339]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar al senyor José Escrich Belenguer, carrer d'Almàssera, 14-3a (46356 Alboraya) la resolució del recurs d'alçada amb el número de referència interna R-171/2001.
  
Resolució
  
Examinat el recurs d'alçada presentat pel senyor José Escrich Belenguer, contra la resolució del Servici Territorial d'Arquitectura i Habitatge de València, en l'expedient per sol·licitud de subvenció de la Generalitat Valenciana, exp. SP-5997/1998 (46/1G/0144/1997/13).
  
Antecedents de fet
  
Primer. El senyor José Escrich Belenguer, adquirent d'un habitatge de protecció oficial de règim general mitjançant el contracte de compravenda amb data 10 d'octubre de 1998, va presentar en el Servici Territorial d'Arquitectura i Habitatge de València el dia 30 de novembre de 1998 la sol·licitud de visat i finançament qualificat per a l'adquisició del citat habitatge de protecció oficial.
  
Segon. A la vista de l'expedient, amb data 9 de març de 1999 el cap del Servici Territorial dicta resolució de concessió de visat i subsidiació del tipus d'interés del préstec qualificat, en virtut de la qual concedix al sol·licitant un tipus d'interés inicial del 7,5%.
  
Tercer. Amb data 2 de novembre de 2000, l'interessat formalitza la sol·licitud de concessió de subvencions de la Generalitat Valenciana.
  
Quart. A la vista de la documentació que es troba en l'expedient, i en virtut del que disposa l'article 24.2 del Decret 173/1998, de 20 d'octubre, del Govern Valencià, el cap del Servici Territorial, amb data 26 de març de 2001, dicta la resolució denegatòria del reconeixement del compliment dels requisits per a la percepció de la subvenció de la Generalitat Valenciana, ja que queda acreditat que han transcorregut més de sis mesos entre la formalització de l'escriptura pública de compravenda i la sol·licitud de les subvencions de la Generalitat Valenciana.
  
Cinqué. Contra la citada resolució el senyor José Escrich Belenguer interposa recurs d'alçada en el termini i en la forma adequada, amb els documents i les al·legacions que consten en este, i que es donen per reproduïdes en nom de la brevetat.
  
Fonaments de dret
  
Primer. Esta Direcció General és competent per a la resolució del present recurs d'alçada, tant per allò que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com per allò que establix el Decret 210/2001, de 18 de desembre, del Govern Valencià (DOGV núm. 4165, de 10 de gener).
  
Segon. El que disposen els articles 107, 110, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs.
  
Tercer. Segons establix l'article 24.2 del Decret 173/1998, de 20 d'octubre, del Govern Valencià, és condició per a procedir a la concessió de les subvencions que la sol·licitud d'estes es formalitze dins del termini de sis mesos des de la formalització de l'escriptura pública.
  
Quart. En el cas que ens ocupa, revisada la documentació que es troba en l'expedient, queda acreditat que la part interessada no va formalitzar la sol·licitud de subvencions en el termini dels sis mesos següents a l'escriptura pública de compravenda per causes no imputables a esta, per la qual cosa este òrgan entén segons el dret i l'equitat considerar formulada la sol·licitud de reconeixement de les subvencions de la Generalitat Valenciana dins del termini de sis mesos establit en l'article 24.2 del citat Decret 173/1998.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Estimar el recurs d'alçada formulat pel senyor José Escrich Belenguer contra la resolució del Servici Territorial d'Arquitectura i Habitatge de València, amb data 26 de març de 2001, que queda revocada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del sendemà de la notificació d'esta, segons els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.